
E windsurfer Arubiana Sarah-Quita Offringa cu su 21 aña ta e persona mas hoben den Reino Hulandes cu a ricibi 
un condecoracion real e aña aki. Gobernador Refunjol a haci e entrega na Sarah-Quita na Cas di Aruba 
e condecoracion 'Ridder in de Orde van Oranje-Nassau' 

Arubahuis 


Minister Plenipotenciario Edwin 
Abath a firma como testigo e acto 
di abdicacion ariba 30 di april 
2013 den e 'Mozeszaal' di Palacio 
Real ariba Dam. 


E otro functionarionan di Aruba cu 
tambe a firma e acto como testigo ta 
Gobernador di Aruba Fredis Refunjol, 
Presidente di Parlamento Paul Croes y 
Prome Minister Mike Eman. 
E firmamento di e akto di abdicacion a 
confirma cu Reina Beatrix na e momen- 
to ey a tuma retiro como Reina y a pasa 
e trono pa Willem Alexander. 
Despues di e firmamento di e akto di 
abdicacion e Reina saliente a presen- 
ta ariba e balcon y a presenta Reino 
Hulandes e Rey Nobo. 
Henter Reino a por a mira durante 
henter dia e ceremonia di inaugura- 
cion di Rey Willem Alexander den De 
Nieuwe Kerk, sigi pa un 'Koningsvaart' 
ariba het IJ. 


Na Cas di Aruba Gober- 
nador di Aruba sr. Fredis 
Refunjol a haci entregra di 
un condecoracion real na 
e windsurfer Sarah-Quita 
Offringa. Esaki a tuma lugar 
den presencia di Presidente 
di Parlamento Paul Croes, 
Prome Minister Mike Eman 
y señora, Minister Plenipo- 
tenciario Edwin Abath y 
señora, director interino di 
Cas di Aruba Shandra John, 
mayornan di Sarah Quita y 
demas famia, amigonan y 
invitadonan. 


Testigo 


E ceremonia a cuminsa cu himno di Hulanda y di Aruba 
y despues minister Abath a yama tur hende bon bini. Sr. 
Abath a expresa e alegria cu ta reina ariba e dia aki unda 
un hoben y gran Arubiano ta ricibi un condecoracion. 
Gobernador Refunjol den su discurso a repasa e bida 
deportivo di Sarah-Quita Offringa cu a cuminsa tem- 
po cu e tabata hopi hoben. Cu su 12 aña ela gana un 
premier den "Freestyle Windsurfing" na Boneiro. Esaki 
tabata un empuhe grandi pe, asina Gobernador Refun- 
jol a bisa. 
E carera di Sarah-Quita ta impresionante y durante 2011 


y 2012 ela logra bai na diferente ocacion cu e titulo di 
Campeon Mundial. Gobernador Refunjol a bisa cu e 
resultadonan aki, Sarah-Quita a logra di pone e nomber 
di Aruba ariba un nivel mundial. Pesey Sarah-Quita por 
wordo considera como un embahadora di Pais Aruba 
den mundo y tambe di e deporte di windsurfing, asina 
sr. Refunjol a bisa. 
Den su discurso Gobernador a bisa cu ta remarcabel pa 
mira cu Sarah-Quita a logra tur e resultadonan depor- 
tivo aki, banda di su estudio. Esaki segun Gobernador 
Refunjol ta di admira!. 


Condecoracion 
pa Sarah-Quita 

Cas di Aruba a organisa un progra- 
ma special ariba Dodenherdenking 
na Museon na Den Haag. E encuen- 
tro a cuminsa cu un programa den 
parti merdia cu charla, declamacion 
di poesia y presentacion di e pelicula 
'Boy'. 


Director interino di Cas di Aruba a bisa 
den su discurso cu Cas di Aruba e ultimo 
añanan ta forma parti di e ceremonia 
di Dodenherdenking na Waalsdor- 
pervlakte, pasobra na e lugar aki Boy 
Ecury y otro miembronan di resisten- 
cia a keda fusila. ‘Boy tabata jong dia 
ela muri y ta pesey nos kier envolvi 
hobennan Arubiano na e conmemora- 
cion aki. Pa nan por cera conoci cu e 
pensamento di Boy y su lucha contra 
inhusticia, in tolerencia y ocupacion. E 
generacion hoben a lanta den un socie- 


dad cu a bira mas duro, unda toleran- 
cia y solidaridad ta bou di presion. Nos 
den Reino lo mester pone un paro na e 
trend aki, pa medio di conta e hoben na 
Hulanda over di Boy Ecury,’ asina Shan- 
dra John a bisa. Tambe sra. John a bisa 
cu e encuentro aki tambe ta pa pone 
atencion ariba un pida di historia di nos 
Reino cu hopi hende no ta na altura dje, 
esta e rol imporante cu Aruba a nifica 
den Segundo Guera Mundial. 


E hoben Clyo Abath a tene un refl- 
ecion ariba Dodenherdenking y e rol 
di Boy Ecury den esaki. Clyo a para un 
rato keto na loke a pone cu Boy Ecury 
a drenta resistencia. ‘E pregunta ta kico 
elo mester a haci. E por a haci algo? 
Kico abo lo haci? y kico ami lo haci? 
Preguntanan cu na mi aperecer ta dificil 
pa contesta,' asina Clyo a bisa. 


Clyo a menciona den su reflecion ariba e 
bienestar cu nos tin awendia, cu ta debi 
na e libertad y paz cu nos ta probecha 
dje. Tambe ela papia ariba e identidad 
Arubiano y con orguyoso nos mester ta 
ariba esaki y tambe pa laga hende mira 
esaki. Boy Ecury semper tabata orgu- 
yoso ariba su decendencia Arubiano. 


Miembro di Tweede Kamer Jeroen 
Recourt a tene un charla den cual ela 
papia ariba algun aspecto di e periodo 
ey y di Boy Ecury. Manera e sentimien- 
to cu tabata reina cerca e hendenan. E 
miedo pa haci algo, pero e curashi cerca 
otro hendenan pa combati e inhusticia 
cu tabata tin durante e ocupacion di 
Hulanda pa e Alemannan. 
Tambe sr. Recourt a menciona den 
su discurso e fugura di Kees Bitter, cu 
ta esun cu a traiciona Boy Ecury. Ta 
remarcable cu e mesun Kees Bitter aki 
na comienso di e ocupacion Aleman 
tambe a drenta resitencia y con por ta 
posibel cu un persona asina a cambia di 
ideal y bai traha hunto cu e Alemannan. 
‘Kico a pasa den e cabes di e hoben aki 
pa cambia asina di idealogia. 


Depues di e discurso di e parlamentario, 
Giselle Ecury, a declama tres poesia cu 
ta hiba e titulonan di 'We vergeten het 
niet', 'Paradise Regained' y 'Vrede'. 


E programa den Museon a keda cera 
cu presentacion di e pelicula 'Boy' 
di Franz Weisz. E senario pa e film ta 
basa ariba e buki di Ted Schouten 'Boy 
Ecury, een Antilliaanse jongen in het 
verzet' di 1985. 


Un delegacion di Cas di 
Aruba, cu ta consisti pa 
mayoria parti di studian- 
tenan Arubiano, a pone 
krans na e monumento 
na Waalsdorpervlakte ariba 
'Dodenherdenking'. 


Ya caba pa e ultimo añanan 
Cas di Aruba ta forma 
parti di e ceremonia ariba 
'Dodenherdenking' na e 
Waalsdorpervlakte. E sitio 


Aruba a pone un krans na Waalsdorpervlakte 


Dodenherdenking 


den memoria 
di Boy Ecury 


aki y e monumento tin un 
significacion especial, paso- 
bra na e sitio aki miembro- 
nan di resistencia a keda 
fusila, entre nan e hoben 
Arubiano Boy Ecury. 
Despues di e ceremonia di 
ponemento di krans, hopi 
studiante a bisa di a expe- 
rencia e ceremonia como 
uno hopi impresionante y 
especial. 

Den un tremendo discurso, Minister 
Abath a enfoca riba tres aspecto di e 
relacion entre Aruba y Cas Real. Na 
prome luga e mandatario a elabora un 
poco ariba e rol cu Statuut ta hunga den 
Reino. Siguientemente Minister Abath 
a describi e sentimiento cu ta biba na 
Aruba pa cu Cas Real. Y por ultimo a 
enfoca ariba e lasonan entre Aruba y 
principe heredero Willem Alexander. 


Sr. Abath a cuminsa na duna un splica- 
cion cortico tocante e relacion entre e 
paisnan den Reino y a mustra ‘riba e 
forma inusual cu esaki ta hinca den otro 
den Statuut. E hecho cu Reino ta consisti 
di cuater pais autonomo y cu e cuater 
pais autonomo nan aki ta coopera cu 
otro a base di igualdad, ta locual ta haci 
Reino Hulandes remarcabel y diferente 
si compara esaki cu otro reinadonan. Y 
aunque cu e forma di coopera cu otro 
aki ta trece su retonan, e hecho cu esaki 
ta sosode a base di igualdad ta loke ta 
wanta e paisnan aki hunto den Reino 
Hulandes. 
Pero, asina e mandatario a continua, 
e relacion caluroso cu ta existi entre 
Aruba y Cas Real no ta basa pri- 
mordialmente ariba un documento 
huridico. E amistad ta basa princi- 
palmente ariba e sentimientonan di 
orguyo y union cu Cas Real ta lanta 
cerca hopi Arubiano. Na Aruba, 
quizas mas cu na Hulanda mes, Cas 
Real y Gobernador ta wordo mira como 
imparcial y como garantía di nos liber- 


tad. Y ta exactamente e imparcialidad 
akinan ta loke ta haci cu Cas Real ta logra 
wanta Reino Hulandes uni, hasta ora e 


Minister Abath: ‘Cas Real sumamente aprecia na Aruba’ 


relacionnan politico quizas ta polarisa. 


Minister Abath sinembargo a enfatisa 
cu e relacion entre Aruba y Cas Real 
no ta uno puro simbolico. Gobierno di 
Aruba a tuma e iniciativa pa fortifica e 
lasonan den Reino p’asina e partnernan 
por benificia mas di e cooperacion cu 
otro. Como ehempel Sr. Abath a mustra 
riba e mission economico aña pasa na 
Brazil. Eynan Aruba, formando parti di 
delegacion di Reino y lidera pa princi- 
pe heredero Willem Alexander, tabata 
tin un participacion sumamente fruc- 
tifero. ‘Reino Hulandes ta comparti su 
frontera oost cu Alemania y su frontera 
west cu Centro America. Ta ken no lo 
kier haci negoshi cu nos,’ asina sr. Abath 
a cita Prins Willem Alexander. 
Pues Cas Real no solamente ta simbo- 
lisa nos pasado, pero alabes ta activa- 
mente yudando nos forma nos futuro, 
asina Minister Plenipotenciario Edwin 
Abath a termina su charla pa KILTV na 
Leiden. 


Den cuadro di e ceremonia di abdicacion y instalacion di Willem Alexander 
como Rey, e instituto Koninklijke Instituut voor Taal, Landen en Volk (KITLV) 
a invita Minister Plenipotenciario Edwin Abath pa tene un charla ariba e tema 
Aruba y Cas Real. 


Personal di Cas di Aruba a firma na Cas di Curaçao e registro di condolencia pa 
e politico di Curaçao Helmin Wiels, cu a keda asesina ariba 5 di mei ultimo. 
Director interino Shandra John conhuntamente cu esposa di Minister Plenipo- 
tenciario Dynia Abath-Muller tabata e prome personanan pa firma, sigi pa e 
demas miembronan di personal di Cas di Aruba. 


Depues di a firma e registro di condolencia tabata tin un momento pa condo- 
leer Minister Plenipotenciario di Curaçao Roy Pieters, staf y perosnal di Cas di 
Curaçao. Minister Pieters y su staf a expresa nan gratitud pa e sosten ricibi for 
di Cas di Aruba. 


Cas di Aruba a firma registro 
di condolencia pa Helmin Wiels 

Noticiero Aruba 
Minister Abath: E aprecio na Hulanda 
pa Aruba ta creciendo dia pa dia 


‘Na tur manera e ta bisto na Hulanda cu e aprecio ta creciendo pa e afan di 
Aruba pa un mihor cooperacion den Reino,’ asina Minister Plenipotenciario 
Edwin Abath a bisa na final di un recepcion cu a tuma lugar pa cera conoci cu 
e minister plenipotenciario nobo di Curaçao Roderick Pieters. 


Durante di e recepcion na hotel-restau- 
rant De Bijhorst na Wassenaar, minis- 
ter Abath a wordo acerca pa diferente 
huesped, entre nan vice presidente 
di Raad van State Piet Hein Donner y 
algun embahador, kendenan a papia 
cune ariba e papel di pionero cu Aruba 
ta realisa. ‘Mi a haya masha hopi elogio 
pa e initiativa cu gabinete Mike Eman a 
tuma pa na luna di mei organisa e con- 
ferencia 'Europe meets the Americas' y 
di e manere ey visualisa e rol di Aruba 
como gateway pa negoshi y comercio 
Hulandes pa Latino America. Bou di 
negoshantenan Hulandes, tin un interes 
grandi pa e concepto aki,’ segun minis- 
ter Abath. 
Durante e siguiente simannan, e man- 
datario tabata presente na un cantidad 
grandi di 'business-events' pa informa 
e negoshantenan ariba e conferencia 
'Europe meets the Americas' cu a tuma 
lugar di 5 te cu 8 di mei na Aruba. ‘Mi ta 
haya dia pa dia masha comentarionan 
positivo ariba e desaroyonan na Aruba: 
e renobacion di barionan, e upgrad- 
ing di Oranjestad cu introducion di 
e tram, e Dialogo Social y e ambicion 
pa elemina uso di petroleo pa genera 
electricidad y bai over pa energie dura- 
dero. Hulanda ta mira tur esakinan cu 
hopi aprecio. Esaki tambe ta conta pa 
e areglo cu recientemente a keda firma 


na unda ambos pais conhuntamente ta 
subi mercado di capital internacional. 
Un acuerdo cu a capta e debido aten- 
cion,’ asina Minister Plenipotenciario 
Edwin Abath a bisa. 


Fraccion di MEP a bishita Cas di Aruba 


E miembronan di fraccion di MEP durante un bishita na Hulanda pa reunionnan 
interparlementario, a haci un bishita na Cas di Aruba. 
E parlamentarionan a keda ricibi pa Minister Plenipotenciario Edwin Abath y direc- 
tora interino di Cas di Aruba Shandra John. 
E parlamentarionan a mustra interes pa e diferente tareanan di Cas di Aruba, tanto 
dirihi ariba nos studiantenan, nos ciudadanonan cu ta permanece temporalmente 
na Hulanda, sea pa condicionnan medico of otro motibo, como tambe pa e colonia 
Arubano residencia akinan, entre nan hopi pensionado. 


Minister Abath a bisa cu un biaha mas 
esaki ta mustra e bon relacion cu ta 
existi entre Aruba y Hulanda, unda 
diferente instancianan manera Alge- 
mene Rekenkamer y Raad van Advies 
ta coopera cu nan organisacion ruman 
aki na Hulanda. ‘Esaki ta e espirito di 
cooperacion den Reino cu Gabinete 
Mike Eman ta hiba como maneho pa su 
gobernacion,’ asina sr. Abath a bisa. 

Minister Plenipotenciario Edwin Abath durante di su presentacion pa Rotary 
Club Rijswijk-Ypenburg a elabora profundo ariba e concepto di 'The Green & 
Smart Gateway' cual concepto lo keda presenta detayadamente durante di e 
conferencia 'Europe meets the Americas' na Aruba. 


Presidente di SER a bishita Cas di Aruba 


Presidente di SER di Aruba Rudy Geerman y secretario di SER Felix Bijlhout, tabata 
na Hulanda pa asuntonan di trabao y a haci un bishita di cortesia na Cas di Aruba. 
Den Sala Betico Minister Plenipotenciario Edwin Abath y director interino di Cas 
di Aruba Shandra John a ricibi e representantenan di SER. 


Den e combersacion cu a bai den un 
atmosfera hopi ameno Sr. Geerman 
a papia cu Minister Abath ariba nan 
obhetivonan, e proceso di profesion- 
alisa SER Aruba, nan contactonan den 
Caribe y cu nan organisacion ruman na 
Hulanda. 
Tambe e presidente di SER a bisa cu 
nan ta dispuesto pa brinda ayudo y 
sosten na Cas di Aruba ariba diferente 
tereno. 


‘E concepto aki tin hopi di haber cu e 
posicion geografico di Aruba. Esaki ta 
e mesun crusada unda antes e 'mundo 
bieuw' y e 'mundo nobo' tabata tope 
pa haci negoshi. E diferencia substan- 
cial awendia ta cu e continente Latino 
Americano ta pertenece na e grupo di 
paisnan cu un crecemento economico 
accelera y un poblacion y un merca- 
do hopi grandi. Aruba cu su posicion 
strategico ta ofrece un oportunidad 
unico como intermediario of como 
un punto di apoyo pa companianan 


'The Green & Smart Gateway' 
ta basa ariba e posicion geografico di Aruba 


cu kier expande pa otro continente. 
E agregacion 'Green' ta referi na e ma- 
neho sostenibel y duradero cu Aruba 
ta hibando,’ asina sr. Abath a splica. 
E mandatario a bisa cu ya caba dife- 
rente companianan Hulandes, manera 
TNO, Schipholgroup, Rietveld Aca- 
demie y proximamente tambe Gas- 
unie-Anthony Veder ta haci uso di e 
concepto aki di gateway. ‘Pa stimula un 
desaroyo duradero y stabil, Gobierno 
di Aruba pa e siguiente añanan lo atrae 


mas companianan clave di renombre 
international manera Van Oord (e di 
cinco compania di draga di mas grandi 
na mundo), tambe companianan man- 
era Royal-Haskoning, activo ariba ter- 
eno di agricultura, mineria y energia 
alternativo,’ segun sr. Abath. 
E caracteristicanan fuerte di Aruba cu 
sr. Abath a menciona den su presen- 
tacion ta entre otro un infrastructura 
perfecto, servicio di telecomunicacion 
avansa, un nivel di seguridad halto, un 
poblacion bon educa y afinidad cultural 
y etnico cu Latino America. E Arubiano 
por domina diferente idioma y Aruba 
conoce un situacion politico stabil. Tur 
esakinan ta importante den bista di 


Minister Abath a 
expresa su palabra 
di condolencia cu 
fayecimento di 
Miguel Pourier 


Minister Plenipotenciario di Aruba 
Edwin Abath a manda un telegram 
di condolencia pa su colega mi- 
nister di Curaçao Roderick Pieters 
na ocacion di e fayecimento di ex 
premier di Antia Miguel Pourier. 
E mandatario a pidi sr. Pieters pa 
pasa su palabranan di profundo 
condolencia na prome minister di 
Curaçao Daniel Hodge. 


Den su carta sr. Abath a bisa cu 
Miguel Pourier como prome mi- 
nister di Antia durante di un pe- 
riodo dificil a mustra na un manera 
remarcabel, liderazgo y energia 
door di a tuma medidanan di aus- 
teridad severo pa sanea e finan- 
zas di Antia. Miguel Pourier a haci 
esaki den interes comun di pais 
Antia, asina e mandatario a bisa. 


Edwin Abath: ‘Miguel Pourier 
tabata un persona y politico hopi 
special. E tabata tin un stimacion 
grandi pa su pais y pa su pueblo. 
Cu su morto Curaçao a perde un 
gobernante grandi y balente.’ 

Durante di su presentacion pa Rotary 
Club Rijswijk-Ypenburg, director di 
ATA Europa Tirso Tromp a bin cu algun 
cifra ariba e turismo for di Hulanda pa 
Aruba. Segun sr. Tromp e cantidad 
di turista Hulandes pa añanan a keda 
stabil, casi 40 mil turista pa aña. ‘Esaki 
ta mustra poco si nos compare cu e 
cifranan di Merca y Venezuela. E di- 
ferencia grandi den e turismo for di 
Hulanda ta cu nan ta keda mas largo 
ariba nos isla. Un promedio di 10 ano- 
chi, mientras cu e Mericano ta keda 
un promedio di 6 anochi y e Vene- 
zolano ta bishita Aruba pa mas of me- 
nos cinco anochi. Asina bo por mira cu 
e turismo for di Hulanda y otro paisnan 
di Europa den cifra absoluto ta menos, 
pero cualitativo hopi mas interesante 
pasobra nan ta keda mas largo ariba nos 
isla,’ asina Tirso Tromp a bisa. 
Tambe sr. Tromp a bisa cu si bo analisa 
e cifranan for di Hulanda, bo ta ripara 
cu banda di solo, laman y beach, hopi 
Hulandes ta bin Aruba tambe pa meet- 
ings y negoshi. ‘Un grupo cu ta cre- 
ciendo y por bira hopi interesante pa 
Aruba.’ 


Especialmente pa e miembronan di 
Rotary Club Rijswijk-Ypenburg Tirso 
Tromp a repasa ariba hopi aspectonan 


e inversionista. Mescos ta e caso cu e 
relacion entre Aruba y Union Europeo. 
Abath: ‘En bista ariba e desaroyo di e 
concepto di gateway, Aruba ta hopi 
activo den su buskeda pa companianan 
innovativo den e siguiente sectornan: 
technologia duradero ariba entre otro 
energia, agricultura, infrastructura y 
transporte. Ariba e tereno di logistica 
y infrastructura nos ta pensa den direc- 
cion di almasenahe, distribucion, waf y 
aeropuerto. Otro sectornan cu tambe 
ta bin na remarca ta turismo, sector fi- 
nanciero y di comercio'. 
Na final di e presentacion Minister 
Plenipotenciario Edwin Abath a haya 
masha hopi comentario positivo di e 
miembronan di Rotary Club Rijswijk- 
Ypenburg ariba e vision di Aruba pa e 
concepto di 'The Green & Smart Gate- 
way'. 


'Turismo for di Hulanda ta stabil, pero 
cualitativamente mas interesante dor di un estadia mas largo' 


cu ta haci cu Aruba ta un destinacion 
hopi popular. ‘Naturalmente hopi turis- 
ta ta bin pa nos playanan. Pero tambe 
tin hopi actividadnan cu nan por haci 
durante di nan estadia, por ehempel 
corre cabai den Parke National Arikok, 
corre bicicleta den e ceronan di Parke 
Arikok y diferente deportenan nautico, 
tanto ariba como abou di laman.’ 
Otro mercado cu ta hopi interesante 
segun Tirso ta e cantidad di parehanan 
cu ta bin pasa nan luna de miel na Aru- 
ba. E cantidad di turista cu ta bin pa 


disfruta di un Spa y Welness tambe ta 
creciendo y hopi hotelnan ta brindan- 
do e servicio aki na e turista. 


Tirso a bisa cu e casi 1,5 miyon turista cu 
a bishita Aruba na 2012 ta bin nos isla 
pa e calidad di nos hotelnan, e variedad 
na restaurantnan y e servicio amical di 
e Arubiano. 
Na final di su presentacion Tirso Tromp 
a parti pa tur esnan presente un tas di 
ATA cu foyeto y obsekio pa nan hiba 
cas. 

Un cantidad grandi di invitadonan 
entre na Prome Minister Mike Eman y 
esposa, Minister di Finanzas Mike de 
Meza y esposa, Minister Plenipoten- 
ciario di Curaçao Roderick Pieters y 
esposa, Minister Plenipotenciario di 
St. Maarten Mathias Voges y esposa, 
sra. Marijke Linthorst, presidente di e 
Comicion pa Asuntonan di Reino di 
Eerste Kamer y burgemeester di Nieu- 
wegein Frans Backhuijs a duna acto di 
presencia. 
Minister Plenipotenciario di Aruba 
Edwin Abath y esposa – como anfit- 
rion di Arubadag 2013 – a ricibi den 
e VIP room diferente embahador, 
ambtenaarnan di diferente ministerio 
y departamentonan gubernamental, 
representantenan di organisacionnan 
social y otro relacionnan importante 
pa Aruba. Un momento pa estrecha e 
lasonan existente y haci networking. 


C 
elebracion di Arubadag 
a resulta den un fiesta 
fantastico y e publico 
a goza sin fin! 


E celebracion di Arubadag 2013 den HomeBoxx na Nieuwegein 
un biaha mas tabata un exito rotundo. Di tur skina di Hulanda 
persona a basha bin Nieuwegein. Mas cu 5000 persona a celebra 
nos Dia di Himno y Bandera na Hulanda. 


Tur e invitadonan a disfruta y a keda 
impresiona cu e programa cultural cu a 
cuminsa cu canto di nos himno nacional 


‘Aruba Dushi Tera’ pa Monica Pulido, 
acompaña ariba guitara pa Brian van 
Putten. 
Despues e programa a continua cu dis- 
curso di Minister Plenipotenciario di 
Aruba, Curaçao y St. Maarten. Como 
ultimo orador a hiba palabra prome 
minister Mike Eman, cu a tene un dis- 
curso eloquente cu na diferente oca- 
cion por a conta cu un aplauso grandi 
di e invitadonan y e publico. 


Durante di e parti cultural e invitado- 
nan a cera conoci cu e musico folklorico 
di Rey di Dande Eric Ras y su conhunto. 
Trio Huasteca – cu nan combinacion di 
canticanan popular – a lanta e animo 
bou di e publico. Hopi di nan tabata 
canta e cancionnan conoci. 
Xanadu Dancers cu nan trahe y baile 
a trece color y briyo ariba e senario. 
Finalmente Caribbean Punch a rindi 

homenahe na algun di e cantante di 
Calypso grandi cu Aruba e yega di 
conoce, manera Young Quick Silver, cu 
e aña aki a fayece. E ritmo di Calypso 
y Roadmarch a traha manera un 'warm 
up' pa e celebracion di carnaval 60 otro 
aña. 
Na momento cu Michele Laclé a tuma 
despedida como maestra di ceremo- 
nia pa e parti cultural, Ruben Garcia a 
tuma e microfono over, Xanadu Dan- 
cers a baha for di stage y a cuminsa baila 
cu e invitadonan. 


E calor carnavalesco a podera di e invi- 
tadonan y nan a keda jump ariba e rit- 
mo di Roadmarch di Caribbean Punch, 
cu a bin cu invitadonan special Lord 
Cachete, Cliffy Brown, Mighty Red, 
Casandra Lispier, Cisco Hazel y Julio 
Richardson. 


Mas laat ta bira den e orananan di mer- 
dia e localidad tabata yena cu publico: 
Arubiano, Antiano y Hulandes Europeo. 


Tur a bin pa topa otro y goza di e pre- 
sentacion di Datapanik, Alain y Dane 
Clark, OREO, Le Groove y Robert y su 
Solo Banda Show cu actuacion special 
di Rey di Tumba 2013 Jeffrey Kelly. 


E comicion organisador bou presi- 
dencia di Shandra John por mira bek 
ariba un edicion di Arubadag, exitoso, 
mahestoso y fantastico. 

Na ocacion di Arubadag 2013 na 
HomeBoxx na Nieuwegein, Minister 
Plenipotenciario Edwin Abath a tene 
su tradicional discurso di apertura pa e 
invitadonan y e publico presente. Aki- 
nan e mandatario a bisa cu esaki ta su di 
cuater Arubadag como Minister Pleni- 
potenciario y manera tur e añanan ante- 
rior un biaha mas e ta haci esaki cu masha 
orguyo, alegria y gratitud. ‘Na caminda 
pa e di 43 edicion di Arubadag mi a 
puntra mi mes kico ta haci e celebracion 
aki asina special; kico ta haci cu miles di 
Arubianonan ta bini hunto na un sitio 
central na Hulanda pa celebra e dia aki. 
Hecho ta cu, aparte di e caracter fes- 
tivo di Arubadag, e momento aki tin 
un significacion aun mas profundo. Y e 
palabra cu ta bin na mente den mi reflec- 
cion ta, banda di patriotismo, orguyo y 
determinacion ta PASION. E pasion pa 
sobresali no ta algo di awe. Na Plaza 18 
di maart na Aruba awendia ta sendi e 
vlam eterno cu ta un simbolo di deter- 
minacion, pero principalmente e pasion 
cu cual e Arubiano na 1948 a duna di 
conoce na e Gobierno di Reino cu e kier 
ta “Baas den nan mesun Cas”. Despues di 
casi 40 aña, ariba prome di januari 1986, 
e deseo aki a keda realisa den e Status 
Aparte di Aruba. Politiconan Arubiano 
stima pa nan pueblo, entre nan Henny 


Eman sr. Shon A Eman, Juancho Yraus- 
quin y Betico Croes den tur e añanan 
aki, cada un na nan manera, sinembargo 
cu e mesun gran pasion a percura pa 
e idealismo y lucha Arubano nunca bai 
perdi.’ 
Sr. Abath a sigi bisa cu e mesun pasion 
aki a haci tambe cu e heroe di resisten- 
cia Boy Ecury durante di Segundo Guera 
Mundial, no a vacila ningun momento pa, 
hunto cu su compatriotanan Hulandes – 
cu peliger pa su propio bida – bringa 
pa liberacion di Madre Patria Hulanda. 
Abath: ‘Ta e pasion profundo den e 
curazon di nos icononan musical, man- 
era Rufo Wever, Padu Lampe y Hubert 
Booi, cu pa medio di nos himno a sa di 
inculca e amor pa nos ‘Aruba Dushi Tera’ 
den nos. Aki rato nos ta bai mira con 
nos artistanan, cu pasion, lo demostra 
nan talentonan ariba e stage. E mesun 
pasion aki ta biba den e curazon di cen- 
tenares di hobennan Arubiano cu tur 
aña ta tuma e paso determinante pa bin 
desaroya nan mes aki na Hulanda y na 
otro parti di mundo. Ta cu e pasion aki e 


Minister Plenipotenciario Edwin Abath na Arubadag 2013: 


obrero ta desaroyo di nos pais cada dia. 
Pasion ta refleha den e fuente di amor 
y cuido cu cual e mayornan na Aruba 
ta desplega nan tareanan educacional 
y e maestro di scol ta eherce su tarea di 
forma e futuro generacion.’ 


E mandatario a sigi bisa den su discurso 
cu recientemente cu ela bishita Aruba, 
un sentimiento di orguyo a yene pa mira 
e tranformacion grandi cu ta tumando 
lugar na nos isla: Caya Grandi, e tram y 
renovacion den e barionan. ‘Pero mas 
importante ainda, e atmosfera placen- 
tero; e posivitismo cu a bin bek. Un am- 
biente di actividad, di kere firmemente 
den nos mesun capacidad y cu hunto nos 
lo comberti Aruba atrobe den e perla 
den Reino. Y tur esaki cu pasion! Y sigur ta 
e mesun pasion aki, combina cu e nocion, 
e dedicacion, determinacion y liderazgo 
di nos Prome Minister Mike Eman y su 
Gobierno, cu a mira un dimension nobo, 
no unicamente e potencial di Aruba, 
pero mas aleu ainda, duna forma na un 
contexto mas grandi: nos Reino como 
un contexto stategico grandi, den cual 
tur pais sa kico ta e meta comun,’ asina 
Minister Plenipotenciario sr. Edwin 
Abath a termina su discurso na Aru- 
badag 2013, cual a ser coresponde cu 
un gran ovacion. 


‘E pasion Arubiano 
ta e elemento cu a 
trece nos na unda 
nos ta awendia’ 

Minister Plenipotenciario Edwin 
Abath den nomber di e Comicion 
organisador di Arubadag 2013 
a haci entrega di un 'Award' na 
Arubianonan cu a destaca ariba 
diferente tereno. 


Un di e personanan aki ta Sarah-Quita 
Offringa, cu a pone nomber di Aruba 
ariba mapa internacional den e deporte 
di Windsurfing. Na 2011 Sarah-Quita 
a logra e titulo di Campeon Mundial 
di PWA (Professional Windsurfing 
Association) dos biaha den e mesun 
aña. Anto esaki na un edad di 20 aña. 
Durante di e aña ey Sarah-Quita a ter- 
mina ariba e podium den tur e tournan 
di PWA cu ela competi. Su dominio di 
e surfboard ta excelente y su abilidad 
pa sobresali den dos disciplina di wind- 
surfing ta impresionante. Sarah-Quita 
Offringa ta un inspiracion pa atletanan 
hoben y pesey e merece e recono- 
cimento cu ela ricibi durante di Aru- 
badag 2013. 


Venancio 'Benky' Eckmeyer a ricibi 
for di man di minister Abath un award 
pa ta e motor tras di e participacion di 
Aruba na e WK na Amsterdam. Tur aña 
tin e campeonato mundial di futbol cu 
participacion di ekiponan cu ta consisti 
di hungadornan procediente di e pai- 
snan y cu ta biba aki na Hulanda. Benky 
a tuma e iniciativa pa bin cu un team di 
futbol di Aruba y ta haci esaki pa hopi 
aña caba. Tur aña e evento ta conta cu 
un publico grandi di fanaticonan cu ta 
bin apoya e team di nan pais. Sinem- 
bargo e torneo aki ta promove deporte 
bou di nos hobennan 


Un reconocimento tambe tabata tin 
pa e hoben musico Michael Lampe. 
Lampe ta architecto di 'freshness' cu ta 
e movecion creciente den e genre di 
Electro y Soca pa asina crea un experen- 
cia completamente nobo: Caribelectro 
y Soca Bounce. E base pa esaki Michael 
ta saca for di musica tradicional di 
Aruba y combina esaki cu sonidonan 
moderno, usando technologia cu ela 


studia na Scol di Arte na Rotterdam, 
Hulanda. 
'Grand Cylinder' ta su ultimo proyecto 
unda Michael Lampe ta usa e sonido 
rudu di e Caha di Orgel. Merecida- 
mente Michael Lampe a keda premia 
pa su vision musical y e talento pa ta 
inovativo y original. 


Alwin Toppenberg ta un fugura hopi 
conoci den e comunidad Arubano aki 
na Hulanda. Pa añanan Alwin tabata 
maestro di scol pa scheikunde. Pero e 
ta conoci bou di nos hendenan como 
studiementor pa Cas di Aruba. Durante 
di e añanan cu Alwin a funciona como 
studiementor ela guia y yuda hopi di 
nos studiantenan den nan estudio y 
awendia nan ta profesional na Aruba 
y aki na Hulanda. Alwin Toppenberg 
tabata un studiementor cu tabata tene 
contacto estricto cu su studiantenan. 
Un personan cu semper ta na disposi- 
cion pa yuda studiantenan y semper a 
brinda solucion pa situacionnan pre- 
cario. 


Minister-president 
Mike 
Eman 
a 
haci entrega di un award na Robbie 
Schouten pa motibo cu e ta cumpli 50 
aña ta traha pa TeleAruba y tambe pa 
30 aña ta presenta su programa Leu foi 
Cas. Pa medio di e programa aki Robbie 


Schouten tabata funciona como un ven- 
tana pa e Arubiano na Aruba mira e bida 
di nan compatriotanan aki na Hulanda 
y den otro paisnan den Europa. Rob- 
bie Schouten a bira un cara conoci pa 
e televidentenan y tabata haci cober- 
tura di hopi eventonan Arubiano aki 
na Hulanda, manera Arubadag, yega- 
da di e studiantenan, Vierdaagse di 
Nijmegen y Zomercarnaval na Rotter- 
dam. 


Un sorpresa grandi a cai ariba e cara 
di Ruben Garcia na momento cu 
prome minister Mike Eman a bisa cu 
e ultimo award ta keda entrega na su 
persona. Esaki como aprecio pa tur e 
añanan cu ela para ariba e senario di 
Arubadag como maestro di ceremonia 
y a entrene e publico na un manera fan- 
tastico. Ruben 'Scorpio' Garcia ta un di 
e dj nan mas conoci na Aruba. Tambe 
hopi biaha ela para como mc na e.o. 
eleccionnan di Reina di Carnaval. Ruben 
Garcia tin un talento unico pa comunica 
y apoya e publico. 


Tambe tabata tin un award pa e organ- 
isacion 'We Love Students' (WLS) y 
François Geurds di Restuarant Yvi na 
Rotterdam. Pa motibo cu nan no por 
tabata presente, e entrega di e award 
lo tuma lugar na un otro ocacion. 


Muestra di aprecio 
pa Arubianonan durante di Arubadag 


Noticiero Aruba 


april/mei 2013 


Entrevista 


Zayènne van Heesen-Laclé ta ocupa 
e puesto di abogado na e oficina di 
abogacia renombra Nauta Dutilh. 
Despues di a caba na Universidad di 
Leiden como hurista, Zayènne a cumin- 
sa traha ariba su tesis pa bira doctor. 
Un poco despues cu su investigacion 
pa su doctorado tabata cla y e tabata 
en espera di un fecha pa promove ela 
cuminsa na Nauta Dutilh. ‘E trabao aki 
na Nauta Dutilh a dunami e oportuni- 
dad pa experencia y traha cu e parti 
mas “zakelijk” di abogacia. Tambe mi a 
busca un trabao cu ta mas structural pa 
mi por traha ariba mi futuro familiar, o 
sea cumpra un cas y forma mi famia,’ 
asina Zayènne a bisa. Zayènne ta casa y 
ta mama di dos yui. 


Zayènne van Heesen-Laclé (33) a nace y 
lanta na Aruba, primeramente na com- 
panashi y despues na Noord. Na 1997 
ela caba su VWO na Da Vinci College 
na Leiden, debi cu su tata Mirtho Laclé 
a bin Hulanda cu un studieopdracht di 
Gobierno. ‘Mi a scohe pa Leiden paso- 
bra Universidad di Leiden ta reconoci 
pa su facultad huridico. E direccion aki 
semper tabata prome ariba mi lista; 
semper mi kier a combati inhusticia y e 


Abogado Zayènne van Heesen-Laclé: 


Mi tabata busca un trabao mas structura 
pa mi traha riba mi futuro profesional y familiar’ 


estudio ta hopi interesante. Bo ta haya 
un bista di hopi loke ta pasa den socie- 
dad y bo ta purba duna un contribu- 
cion den esey. Pesey mi a concentra 
durante di mi estudio ariba ley interna- 
tional y Europeo, derechonan humano 
y ley civil.’ 


Na 2003 Zayènne a caba su estudio 
di ley y a cuminsa como “PhD. fellow”. 
Esaki ta un combinacion di haci inves- 
tigacionnan cientifico pa bo doctora y 
duna les na Universidad di Leiden. Na 
2007 Zayènne a caba cu su investigacion 
y na 2008 ela ricibi su titulo di doctor. 
‘Mi a gusta e periodo na Leiden. Eynan 
mi a haya chens di traha riba diferente 
investigacion ordena pa Ministerio di 
Husticia, asisti na diferente congreso- 
nan internacional y tambe pa traha 
riba un proyecto cientifico pa Euro- 
pean University Institute na Florencia, 
Italia. Kiermen mi por a biaha hopi 
y mi a haya hopi chens pa desaroyo. 
Alabes e ta un ramo den cual semper 
tin e preshon di keda busca fondonan 
pa financia e investigacion cientifico cu 
bo lo kier conduci y no tin seguridad 
pa cu bo oportunidad pa crece den e 
ramo cientifico. Na 2007 mi a haya un 


oportunidad pa traha na Nauta Dutilh, 
un di e oficina di abogado mas grandi 
na Hulanda. Mi tabata en busca di algo 
mas structural cu oportunidad pa sigui 
crece y desaroya comio hurista y pro- 
fesional. Mientrastanto mi a casa y bo 
ta pensa tambe na cumpra un cas, haya 
yui y lanta bo mes famia. Mi trabao ta 
encera mas e parti “zakelijk” di aboga- 
cia. Hopi di nos clientenan ta compani- 
anan grandi of municipionan. E trabao 
ta brindami e stabilidad cu mi tabata 
busca y alabes e desaroyo profesio- 
nal nesesario. Bo mester ta hopi critico, 
determina y firme especialmente den 
corte. Y esaki tabata semper compe- 
tencianan cu mi kier a desaroya,’ asina 
Zayènne a bisa. 


Zayènne a bisa di ta gusta su trabao, 
pero e no ta pa tur hende. E tin hopi 
reto y tambe hopi presion, pero “never 
a dull moment”, asina ela bisa. 
Zayènne: ‘Mi ta traha den e secion di 
propiedad inmobil y infrastructura. Mi 
ta trata hopi cu leynan cu ta regarda des- 
tahonan Europeo y na unda ta envolve 
contractonan internacional. Tambe den 
mi trabao mi ta trata cu e aspecto di 
Public Private Partnership (PPP). Esaki ta 


12 


Noticiero Aruba 


april/mei 2013 


13 


2013 
Noticiero Aruba 


Aruba 


Gabinete Mike Eman a pone como 
punto central di su gobernacion pa 
Aruba logra tin stabilidad necesario, 
mehorando e relacion cu y den Reino. 
Esaki cu e meta pa mehora e imagen di 
Aruba y crea respet pa e pais chikito 
aki den Reino Hulandes. Esaki ta loke 
Prome Minister Mike Eman a trece 
dilanti den un conferencia di prensa 
na unda el a splica con na Hulanda 
gobierno di Aruba a logra un acuer- 
do importante pa refinanciamente di 
debe di Aruba. 


Pais Aruba, e mandatario a splica pren- 
sa, a inverti hopi tempo, esfuerso y bon 
boluntad den cierto cantidad di tema 
pa por a logra un pensamento comun, 
riba avance cu por logra trahando hun- 
to. Asina den forma bilateral, a cuminsa 
cera acuerdonan cu Hulanda, ehempel 
di esaki ta e protocol di cooperacion 
firma na october 2011 cu Minister Don- 
ner. Den e protocol ta para cu e dos 
paisnan ta bay traha hunto na biene- 
star di otro. E ‘Acuerdo di Diahuebs 
Santo’ ta un resultado di e protocol 
di cooperacion aki. Minister di Finanza 
Mike de Meza a logra baha e interes 
di prestamonan di Aruba na un alred- 
edor di 4.6% y logra refinancia e debe 
di Aruba na 2 te cu 2.6%, lo ta un reduc- 
cion substancial. 


E mandatario ta sinti hopi satisfaccion 
pa motibo cu den e acuerdo firma na 
Hulanda ta para tambe cu riba e otro 
areanan cu ta poni den e protocol di 
cooperacion 2011, a logra caba pro- 
gresonan importante pa cual Hulanda 


Premier Eman hopi satisfecho cu acuerdo di refinanciamento 


hopi diverso, pero pami como hurista 
mi ta gusta ora algo ta manera un puzzel 
of cu algo ta complica y asina bo ta bai 
pe! Ademas di practica como abogado 
consehero, tambe mi ta hopi biaha den 
corte, tanto corte comun como corte di 
apelacion.’ 


E hecho cu ela doctora cu su 28 aña ta 
haci Zayènne e Arubiano mas hoben cu 
a doctora. Su doctorado ta trata libera- 
lisacion y competencia den e profesion 
di notario. ‘Esaki ta encera entre otro: 
introduccion di e edad cu notarionan 


ta hopi entusiasma. ‘Pa nos e ‘Acuerdo 
di Diahuebs Santo’ ta un logro 100%, 
pasobra e ta muestra di un confianza 
grandi cu Hulanda a pone den direc- 
cion cu pais Aruba ta bayendo y esaki 
a wordo bisa specificamente door di 
Ministernan Plasterk y Dijsselbloem, 
kendenan a comenta riba e forma con 
Aruba ta atendiendo cu tur e retonan.’ 
Loke Premier Eman a haya cu a yuda 
hopi tambe ta cu e dos mandatari- 
onan Hulandes cu a firma e Acuerdo 
di Diahuebs Santo, ta di partido social 
democrata y ta reconoce e balansa cu 
kier trece tratando di logra un presu- 
puesto balansa y na mesun momento 
percura pa oxigeno pa e economia y 
pa e ciudadanonan no bira victima di 
e situacion cu ta reina mundialmente. 
‘E balansa aki, e forma consistente di 
e maneho cu a wordo hiba e ultimo 
añanan, a wordo reconoci tambe cu e 
acuerdo.’ 
E acuerdo ta bisa cu ora Aruba bay riba 
mercado internacional pa financia su 


necesidad di capital, e isla por haci un 
apelacion riba Gobierno di Hulanda, 
pa inscribi a base di interes cu Hulan- 
da ta haya riba mercado internacional. 
Aworaki Hulanda ta emiti bononan riba 
cual ta paga 2%. Condicion cu Hulanda 
ta pone, Eman a splica, ta pa cumpli cu 
e reglanan di Reino y internacional di 
finanza di Gobierno y posibilidadnan 
di por paga bek. Si no cumpli cu e cri- 
terianan, mescos cu banco ta pone pa 
emision di bono, Hulanda ta mantene su 
derecho di no bay riba mercado inter- 
nacional pa Aruba. ‘Esaki ta e relacion 
cu semper nos a kere cu Aruba merece 
di tin den Reino Hulandes, di madurez 
y unda cu no tin supervision riba esco- 
gencianan cu bo ta haci, e resultado 
final ta loke ta wordo midi. 


Pa nos esaki ta algo cu nos ta hopi con- 
tento cune. Nos a demostra tur aña 
cu nos ta mehorando nos cifranan, cu 
ta indica na cuanto porciento ta haya 
prestamonan.’ 


mester bai cu pensioen y tambe libera 
e tarifa cu nan ta cobra pa nan servi- 
cionan. Bou di liberalisacion bo mester 
pensa tambe ariba elemina e cantidad 
limita di loke nan ta yama “standplaats”. 
Den praktica esaki ta nifica cu un nota- 
rio-candidato cu kier establece su mes 
como notario na Hulanda lo no mester 
warda te cu un notario retira pa e por 
cuminsa cu su practica. Esaki ta algo cu 
Aruba tambe ta trahando ariba dje. 
Nos poblacion y mercado interno-hu- 
ridico a cambia hopi ultimo decadanan, 
sin cu a propone cambio structural den 
e ramo notarial. Kiermen e isla mester ta 
habri pa mas “standplaatsen” y innova- 


cion nesecario den e profesion di nota- 
rio, segun Zayènne. 
Cu si Aruba ta forma parti di su plan- 
nan, Zayènne ta hopi cla ariba esaki. ‘No 
a corto plazo. Mi ta gusta mi trabao na 
Amsterdam. Aunke cu nos ta bai tur aña 
cu vacacion; akinan mi tin mi famia y pro- 
fesionalmente Hulanda na e momento 
aki tin hopi mas di brindami y mi kier 
probecha di esaki. Mi a nota si cu tin 
hopi desaroyonan positivo ta tumando 
lugar na Aruba. Semper Aruba ta den 
mi curazon, mi ta spera cu kisas un dia 
tin e oportunidad y retonan pa nos na 
Aruba. E opcion ey pa nos semper lo 
keda existi.‘ 


Continuacion di Entrevista 

Havenstraat nobo ta ehempel 
di vision di e Gobierno aki 


Centro di Oranjestad ta sigui haya un 
cara nobo y un dimension mas actual 
caminda e ser humano ta hunga e fac- 
tor principal. Asina semper a describi 
e proyectonan di infrastructura cu Ga- 
binete Mike Eman ta ehecutando den 
tur skina di e isla. Centro di Oranjestad 
ta un elemento ehemplar di e vision di e 
gobierno aki y e trabounan ta continua, 
mas recientemente, enfoca riba e area 
di Havenstraat. 


Ir. Raffy Kock y su ekipo di profesio- 
nalnan Arubiano a diseña un concepto 
caminda ta pone enfasis riba e inter- 
accion humano, un ambiente cu tanto 
turista como localnan por goza di dje. 


Centro di ciudad no mester ta djis un 
destino pa haci compras y bay, pero 
tambe por ta un punto di encuentro 
pa diversion y bida social; infrastruc- 
tura pa hende. 
Den Havenstraat e ingeniero a con- 
fesa cu e trabounan 'ta bayendo hopi 
lihe.' E parti aki ta wordo califica como 
un proyecto simpel caminda e enfasis 
ta pa haci e area di cana mas hancho 
y comodo. 'Ta poniendo klinkernan 
nobo mescos cu den caya grandi pa 
tin un continuidad den e diseño di e 
proyecto y henter Oranjestad y tambe 
ta haya diferente tipo di mata manera 
Palma, Flamboyan y otro matanan di 
sombra,' ela comenta. 


Loke si mester tene cuenta cune ta cu 
una bes e keda cla, e caya aki su funcion 
ta cambia levemente. Havenstraat lo ta 
habri unicamente pa fluho di trafico y no 
pa parkeer mas. Tur espacio di parkeer 
ta elimina pa asina transforma e espacio 
aki den un destino pa compras y diver- 
sion caminda ta haci’e mas agradabel y 
sigur pa cana, sinta, dal un bebida of 
djis combersa. Aki tambe ta bin un kio- 
sco, mescos cu na otro puntonan den 
e Caya Grandi; mientras cu e parkeer- 
plaats di supermercado ta permanece 
un tereno priva. Havenstraat tambe ta 
forma parti di e ruta cu e tram ta core 
varios biaha pa dia hibando y treciendo 
turista pa e area. 

Rapport ‘Roadmap to pre-clearance’ 
ta kedando cla 


General Leijtens, Comandante di 
Koninklijke Marechaussee y su dele- 
gacion consistiendo di entre otro sr. 
Hans Gerritsen, ehecutivo di Minis- 
terio di Husticia y Seguridad, tabata 
na Aruba den cuadro di e proyecto di 
pre-clearance pa Aruba. Den oranan di 
mainta general Leijtens y su delegacion 
a haci un bishita na aeropuerto Reina 
Beatrix na unda nan a intercambia di 
pensamento cu diferente personanan 
di interes. Un bishita di orientacion cu a 
wordo haci na e departamento di pre- 
clearance y pre-inspection Mericano 
na aeropuerto tabata parti esencial di 
e programa. E posibilidad pa introduci 
un facilidad di pre-clearance na Aruba 
pa Europa ta wordo explora pa algun 
tempo caba. Hopi estudio a wordo haci 
riba e tereno aki caba dor di e grupo 
di trabou cu aña pasa a keda instala. 
E grupo aki ta consisti di expertonan di 
Aruba y Hulanda di cual sr. Gerritsen ta 
e presidente. 


Prome Minister Eman a recorda cu na 
luna di oktober 2011 gobierno di Aru- 
ba a firma un protocol di cooperacion 
cu gobierno Hulandes. Den e protocol 
aki a keda palabra cu riba diferente 
tereno ta busca e win-win oportuni- 
dadnan cu tin den Reino. ‘Un di e pun- 
tonan cu masha lihe a keda señala ta e 
realisacion di un pre-clearance Europeo 
na Aruba, mescos cu esun Mericano. 
Naturalmente cu pa esaki mester di 
cooperacion di tanto Hulanda como 
Europa.’ 


Eman a bisa tambe cu ya a papia caba cu 
diferente mandatario pa mira con por 
introduci un facilidad di pre-clearance 
na Aruba. Palabracionnan a wordo haci 
cu autoridadnan Hulandes riba tereno 
di inmigracion y aduana ta bay haci un 
estudio di e posibilidad aki y si e estu- 
dio ta positivo ta mira mas aleu con 
introduci e facilidad aki na aeropuerto 
di Aruba. ‘Nos ta yegando na e fase final 
di e estudio. E rapport ta biniendo cla. 
E prome indicacionnan ta mustra cu e 
posibilidadnan tey pa introduccion den 
fase di un pre-clearance na Aruba. 


E prome fase lo ta un pre-inspection y 
despues pre-clereance. Prome inmigra- 
cion y despues aduana. Prome cu por 
bay over na introduccion di e facilidad- 
nan aki mester mira con esaki logistica- 
mente y legalmente ta hinca den otro.’ 
Eman a bisa cu General Leijtens for di 
un prome instante a mustra un actitud 
positivo. P’e tabata cla cu esaki ta algo 
cu mester wordo studia hunto cu Aruba. 
‘Nos a traha hunto riba e proyecto aki y 
nos ta yegando mas cerca di e momento 
cu nos por saca un prome conclusion. 
Te awor tur cos ta mustra masha prom- 
etedor. Pero, nos mester warda e rap- 
port ‘roadmap to pre-clearance’ keda 
cla pa tin miho claridad. Claridad riba 
entre otro ‘Kico ta e expectativanan y 
con lihe por introduci un facilidad asi- 
na na Aruba. Con leu di otro e fasenan 
ta bay tuma lugar’. Tin hopi pregunta 
huridico y nos mester haya tambe hopi 
contesta riba e logistica di un introduc- 
cion asina.’ 


Ariba 'Earth Day' ELMAR a scoge 
pa duna inicio oficial di construc- 
cion di e proyecto Solar Park na Aero- 
puerto Internacional Reina Beatrix. 
Un proyecto cu lo profila Aruba 
como un di paisnan trahando con- 
scientemente den direccion di ener- 
gia alternativo. 


E crisis mundial riba energia ta un asunto 
hopi serio y grandi y ta di sumo impor- 
tancia pa e paisnan cuminsa pensa y 
prepara nan mes pa ta menos depen- 
diente di fosil likido; zeta. Cu e parke 
solar aki, Aruba ta dal su prome paso 
grandi pa un futuro sostenibel, unda cu 
no lo uza un parti di nos isla pa crea e 
parke, pero lo trah’e riba un parking lot 
existente. E parke solar aki lo ta esun di 
mas grandi den Caribe, cu ta traha ariba 
un parking lot y lo fungi pa crea con- 
scientisacion riba sostenibilidad entre e 
localnan y e turistanan, ya cu ta e prome 
cos cu nan lo mira na momento cu yega 
Aruba. 
ELMAR ta trahando hopi duro pa rea- 
lisa tur su metanan, specialmente pa 
alivia e situacion di crisis di zeta, cu ta 
pone cu nos tin cu paga hopi mas na 
energia. Segun Wanda Broeksema, e 
proyecto ta proyecta pa termina prome 
cu fin di aña y sigur lo tin algun impro- 
visacion den e lunanan venidero, pero 
ta algo super positivo pa Aruba. 


Minister ing. Mike de Meza tambe taba- 
ta presente y a elogia e gran paso aki 
cu ELMAR ta haciendo, ya cu tur esaki 
ta mustra cu nos ta trahando hunto pa 
haci Aruba sostenibel y ta poniendo 
nos isla como ehempel mundialmente 
den energia alternativo. 


E coriente cu e parke solar aki lo pro- 
duci ta bay riba e grid di ELMAR y asina 
e ta bay na tur cas na Aruba. Lo tin 14 
mil panel solar y cada un ta di mas o 
menos 250 watt, cu tin un capacidad 
ekivalente na 3 mil cas, pues esaki ta 
indica e magnitud di e proyecto aki. Ta 
trahando duro pa yega poco poco na 
50% energia alternativo, mirando cu 
e molinanan na Vader Piet ta produci 
entre 15-20% caba. Tur esaki ta forma 
parti di e paketenan alternativa, cu ta 
pone nos isla bay mas y mas den direc- 
cion di sostenibilidad di energia. 


Groundbreaking Parke 
Solar na aeropuerto 

Nos studiante: 


Nomber: JORGENE JACqUIN 
Edad: 25 
Estudio: Bachelor Nederlands Recht. 


Dicon bo a scohe pa e estudio aki? 


Paso ley semper a atraemi y mi ta haya 
esaki un tereno hopi interesante. E ta 
hopi amplio y constantemente tin 
cambionan. 


Kico tabata bo prome impresion di 
Hulanda? 
E clima ta decepciona mi, e tabata na 
comienso un tiki dificil pa custumbra 
cune. 


Kico bo ta gusta mas di Hulanda? 
E oportunidad nan cu tin akinan y e 
'lifestyle'. 


Kico bo ta haya falta mas dje di 
Aruba? 
E beach, e solo y e calor di mi famia. 


Bo a yega di haya heimwee pa Aruba? 
Si, mi a yega di hanja. Esey ta casi mas 
cu claro. 


Con bo ta pasa bo tempo liber? 
Mi ta jog, wak serie y lesa buki. 


Kende bo ta admira den bida y 
pakico? 
Mi mama Esther Jacquin paso e tin 
un caracter firme pero alabes hopi 
cariñoso. Apesar di ta un 'hard work- 
ing mother', semper ela zorg pa tin 
tempo valioso cu nos. Semper e ta 
encurasha nos y e ta un persona hopi 
confiable. 


Cua pelicula of concierto bo a bishita 
recientemente y con bo a haye? 
E pelicula 'A Good Day To Die Hard', 
paso mi gusta pelicula di accion, y mi a 
hanje hopi leuk. 


Ki programa di television bo ta keda 
cas pe? 
Mi no lo keda cas pa ningun program- 
ma, pero mi ta gusta e programma nan 
manera, De Rijdende Rechter, Law & 
Order y NCIS. 


Ki ta bo plannan pa futuro despues 
cu bo caba cu bo estudio? 
Sigi cu mi estudio pa mi obtene mi 
Master of Laws. 


• 


Na Cas di Aruba a tuma lugar entrega 
di un 'award' na e organisacion 'We 
Love Students' (WLS). E organisacion 
a ricibi e reconocimento aki pa nan tra- 
baonan cu y pa studiantenan. Gilliany 
Oduber y Jorgene Jacquin a ricibi nan 
reconocimento for di man di Minister 


ocupacionnan na e momento ey nan a 
ricibi esaki ariba un otro fecha na Cas 
di Aruba. 
WLS a wordo lanta dor di studiantenan 
Arubano pa yuda promove actividad- 
nan social y recreativo durante di nan 
estudio. Tambe WLS ta duna studiant- 
enan asistencia ariba con pa traha nan 
CV; nan ta motiva e studiantenan pa 
ta envolvi den mas tanto actividadnan 
posibel banda di nan estudio y ta sos- 
tene e studiante pa haya experencia 
den nan ramo di estudio cerca compa- 
nianan. 
Sr. Abath a bisa di tin hopi admiracion 
pa e forma organisa, dedica y consist- 
ente cu WLS a bin ta profila su mes. 
E caracteristicanan aki ta digno pa ser 
reconoci. Cas di Aruba y Gobierno di 
Aruba, kier stimula e organisacion, pa 
medio di e reconocimento aki, pa nan 
por sigi cu e bon trabao. Nan y tur otro 
organisacion similar por conta semper 
ariba cooperacion y apoyo di Cas di 
Aruba, asina e mandatario a bisa. 


Plenipotenciario Edwin Abath. Tambe 
presente tabata director interino di 
Cas di Aruba y alabes presidente di 
Comicion Arubadag 2013 Shandra 
John. WLS mester a ricibi nan award 
ariba Arubadag 2013, hunto cu e otro 
galardonadonan, pero debi na otro 

Turismo 


Rondona pa e prueba na simpel bista 
den forma di turistanan saliendo di waf 
y subiendo tram pa bay bishita caya 
grandi, Prome Minister Mike Eman a 
transmiti e bon noticia cu e maneho di 
Minister di Turismo sosteni pa vision y 
trabou di henter Gabinete Mike Eman, 
ta dunando resultadonan cada bes mas 
grandi. E prome mandatario den com- 
pania di Minister di Turismo Otmar 
Oduber y Minister di Infrastructura 
Benny Sevinger, como tambe directora 
di ATA Sui Generis Ronella Tjin Asjoe- 
Croes, a anuncia e cifranan mas reciente 
di turismo caminda den mas cu un per- 


spectiva, a mustra un aumento di casi 
of riba 10%. 
‘Nos a pone un obhetivo di crecemento 
di nos economia y nos turismo y awe 
oficialmente nos por informa pueblo 
di Aruba cu no solamente a logra e 
obhetivo, pero a surpase,’ asina Prome 
Minister a cuminsa na bisa. Cu hopi sa- 
tisfaccion el a duna di conoce cu Mi- 
nister di Turismo Otmar Oduber a haci 
entrega tanto na Conseho di Minister 
como na Parlamento, di e rapport mas 
reciente conteniendo e cifranan pa loke 
ta e industria di turismo. Den dje por 
mira cu Aruba a conoce un aumento di 


11.42% pa loke ta trata e cantidad di 
turista durante luna di maart. 
A sigui menciona cifranan pa ilustra con 
e prome kwartaal di 2013 compara cu 
e prome kwartaal di 2012, a registra un 
aumento di 9.12%, mientras cu e Re- 
venue Per Available Room (RPRA) a 
subi cu 10.8%. ‘E anuncio aki ta impor- 
tante pa esnan cu ta core taxi, pa esnan 
cu traha den restaurant y cu ta traha 
den tienda. Esaki ta refleha un crece- 
mento den turismo, pero tambe un 
crecemento den e entrada cu e turista 
ta laga atras. Pa Gobierno e cifranan aki 
ta importante pasobra nan ta traduci 


ATA a lansa website nobo 


Aruba Tourism Authority recientemente a lansa nan website Aruba.com den 
un estilo nobo. Cu e website nobo tur hende por sinta na cas y disfruta lo 
maximo di loke Aruba ta ofrece. E website estilo nobo tin hopi mas storia, 
hopi mas potretnan bunita y e posibilidad pa comparti bo anekdota per- 
sonal cu otro hende. 


E website ta contene informacion ariba por ehempel eventonan interna- 
cional y festivalnan anual, un lista di acomodacionnan, un bista di e trendy 
'night-live', un cantidad grandi di actividadnan ariba e isla cu e bishitante por 
goza dje. Por ultimo e 'tesoronan scondi' cu Aruba tin. 
Naturalmente tin atencion amplio pa e rikesa di Aruba su cultura y su hende- 
nan. E idea tras di e website ta pa mustra e calor di tanto e isla como di 
su habitantenan y asina e persona dilanti di e computer por drenta den 
un atmosfera Caribense. E pagina central tin un 'daydream' video di dos 
minuut, unda e bishitante ta wordo guia den e esfera di paraiso cu Aruba 
ta ofrece. 


Mira pa bo mes y experencia Aruba ariba www.aruba.com 


Resultado positivo di turismo ta mustra 
cu Aruba ta riba e bon caminda 


den un miho entrada pa tur esnan cu 
ta biba di e industria aki. 
E cifranan ta un satisfaccion enorme 
pasobra ta confirma cu e vision cu 
Gabinete Mike Eman tin pa Aruba ta e 
mas indica. E cifranan presenta dor di 
Minister di Turismo ta particularmente 
grato pasobra nan “ta riba loke nos mes 
a proyecta pa e aña aki y esey kier men 
cu Aruba ta bayendo den e bon direc- 
cion y cu e cifranan aki, e optimismo pa 
inverti den e isla aki ta cada bes mas 
grandi,” asina Prome Minister Eman a 
bisa. Ehecutivonan den exterior, na 
mando di e companianan crucero, ta 
tuma nota di tur esaki y nan tambe ta 
kere den e vision cu Aruba tin. Ta pesey 
mes, e companianan di crucero a bay di 
acuerdo pa laga barconan trece 100 mil 
turista adicional durante e periodo di 
mei pa october cu ta e temporada ‘off 
season’ pa e industria crucero. 

Na Cas di Aruba a tuma lugar un activi- 
dad cultural den forma di un exposicion 
di studiantenan Arubano di Rietveld 
Akademie di Amsterdam. E apertura 
di e exposicion a wordo efectua pa 
Prome Minister Mike Eman. Ta trata di 
ocho studiante den diferente fase di 
nan estudio y incursando den diferente 
forma di arte. 


Premier Eman a expresa su gratitud na 
e studiantenan hoben y prometedor 
aki. Den su discurso na esnan presente 
ela subraya un biaha mas e coopera- 
cion estrecho entre Aruba y Rietveld 
Akademie cu ta demostra cu den Reino 
nos mester concentra ariba e puntonan 
comun. E cooperacion den Reino no ta 


unicamente entre Gobierno y e instan- 
cianan, sino tambe ariba tereno social. 
Despues di e apertura e invitadonan a 
haya espacio pa intercambia cu e stu- 
diantenan ariba nan obranan. Natusha 
Croes, espontaneamente a declama 
un poesia cu ta hiba e titulo di 'Laga 
e Lastro' y e poeta/escritor Arubano 
Henry Habibe a comparti detayenan 
di e investigacion di literatura na Papia- 
mento cual dentro di poco lo sali pub- 
lica. 
E ocho studiantenan cu a participa na e 
exposicion aki ta Efraïm Angela, Joanie 
Croes, Natusha Croes, Priscilla Laclé, 
Kevin Schuit, Robin de Vogel, Jess Wolff 
y Ken Wolff. 


Malaika 


E actor Arubiano Curt 
Fortin a haya un papel 
principal den e novela 
nobo Malaika, cu ta 
wordo transmiti tur dia 
na RTL5. Den e novela 
Curt ta hunga e rol di 
Mike. 


Malaika ta un novela cu 
ta tuma lugar den un cen- 
tro di cuido y e personan cu 
ta traha eyden. E novela 
ta un cooperacion entre 
RTL5 y diferente instan- 
cianan den cuido y ta 
purba na crea un situacion 
mas real posibel di e sector 
di cuido. 


Prome Minister Eman a habri 
exposicion di studiantenan Arubano 
di Rietveld Akademie 


Naturalmente e novela ta 
contene romance, drama, 
emocion, suspenso y hu- 
mor. Tur esaki ta hinca 
den e aconticimiento entre 
e personal di e centro y e 
clientenan. 


Malaika ta tur dia ariba 
RTL5 di 7or te cu 7or y 
mei di anochi. 

Sr. John Mahboeb di Rotary Club 
Rijswijk-Ypenburg a haci entrega du- 
rante di Arubadag 2013 un cheque 
di 10.531 Euro pa Scol Scucha Nos. E 
donacion a keda entrega na Minister 
di Finanzas Mike de Meza, den pre- 
sencia di Prome Minister Mike Eman 
y Minister Plenipotenciario Edwin 
Abath. Di parti di Rotary Club Rijswijk- 
Ypenburg tabata presente srs. Michael 
Liefferink y Koen Bos. 


Minister Plenipotenciario Edwin Abath 
a gradici e directiva di di Rotary Club 
Rijswijk-Ypenburg cu e donacion aki cu 
sigur lo brinda mas ayudo na e mucha- 


nan cu un problema di oido. Sr Abath a 
bisa cu Aruba ta haciendo progresonan 
grandi ariba e tereno di ayudo na per- 
sonanan cu un impedimento auditivo. 
E suma a keda colecta door di un 
sponsorloop den Stadion Kyocera 
di ADO Den Haag, diasabra ultimo. 
E idea pa haci algo pa Scol Scucha Nos 
a nace door di e contacto entre sr. 
Roy Hart, funcionario na Cas di Aru- 
ba, y John MahBoeb di Rotary Club 
Rijswijk-Ypenburg. A dicici pa organisa 
un evento pa recauda fondo pa Scol 
Scucha Nos y e directiva di di Rota- 
ry Club Rijswijk-Ypenburg a bai di 


acuerdo cu e accion aki. 
Bjorn Hart – yui homber di Roy Hart 
– cu un tempo tabata alumno di Scol 
Scucha Nos y ta hunga den e team 
di futbol Hulandes pa hobennan cu 
impedimento auditivo, a sirbi como 
rolemodel. 
E suma lo keda reparti entre Scol Scucha 
Nos, lantamento di un fundacion pa un 
centro na Aruba y pa Rotary Aruba. 
Scol Scucha Nos a cuminsa di nobo na 
1995. Despues di tabata na diferente 
localidad durante 18 aña, ela bira parti 
di Scol Basico Washington, cu ta un scol 
basico regular. 


Donacion generoso pa Scol Scucha Nos durante Arubadag 2013 


Centro Medico Deportivo Arubano, 
Cemedar tin un aña di existencia y ta 
brinda na nos atletanan local un tre- 
mendo cuido medico, esaki den tur 
sentido di palabra. Pa e ocacion aki a 
papia Edmundo Josiah, coordinador 
general di e projecto aki. 
Sr. Josiah a conta un poco di e historia 
di Cemedar, awor oficialmente jama 
'Cemedar sports medicine Aruba' y 
con esaki a lanta. Algun aña atras Aru- 
ba a conoce Arumede, pero esaki des- 
pues di algun tempo a stop di funciona. 
A bin cu e idea pa haci un concepto 


parecido pero mucho mas amplio, 
profesional y eficiente, caminda por 
fortalese un sistema di salud tras di e 
atleta. Ta un hecho cu awendia sin un 
guia medico ta dificil pa e atleta logra 
su meta diario. Pesey mes tabata duna 
e servicio medico special na e depor- 
tista pa asina e logra tur su obhetivo- 
nan, na banda di su prestacion depor- 
tivo. Cemedar tey pa garantisa e salud 
fisico, mental y social di nos atletanan 
organisa y alabez hisa e rendimento 
deportivo via di e ciencia aplica den 
deporte. Tambe ta aplica metodonan 
y tecnicanan di medicina di deporte 


pa yuda hisa e resultado deportivo. 


Den e structura nobo, Cemedar lo inte- 
gra y traha hunto cu e Comision Medico 
di Comite Olimpico Arubano ( COA), 
esaki lo benificia e federacionnan y 
su atletanan enormemente. E integra- 
cion lo nifica un ampliacion grandi di 
un staff consisti di profesionalnan cu lo 
traha cu nos atletanan. Nos ta papia aki 
di 5 docter, 1 chiropractic, 4 fysiote- 
rapueta, 3 masahista, 1 nutricionista, 1 
psycologo y 1 asistente cu lo ta atende 
e testnan psicologico y terapianan di 
relahacion. 


Cemedar, un aña na servicio di nos atletanan 


Apertura 


di exposicion 


'Rondom Oranje' 


cu artistanan 


Arubiano 
na Almere 

Burgemeester di Almere Annemarie 
Jorritsma a haci e apertura di e exposi- 
cion 'Rondom Oranje' cu pa e ocacion 
aki ta na dos localidad, De Nieuwe 
Bibliotheek y e C-passage di e Stad- 
huis di Almere. Entre e invitadonan 
special na e apertura tabata presente 
Minister Plenipotenciario Edwin Abath 
y director interino di Cas di Aruba 
Shandra John. 


E programa a cuminsa cu actuacion di e 
saxofonista Delbert Bernabela, kende a 
toca un composicion special pa e oca- 
cion aki. Den su composion Delbert e 
haci un combinacion di tur e himnonan 
di e paisnan den Reino Hulandes. 


Sr. Wieringa, presidente di Art Promo- 
tion International a bisa den su discurso 
cu e exposicion aki lo mester a tuma 
lugar aña pasa, pero debi na e inci- 
dente cu Prins Johan Friso, a dicidi pa 
pospone pa 2013. 


habitante cu tin nan raiz na e islanan 
Caribense di Reino Hulandes. Sra Jor- 
ritsma a bisa cu Rey Willem Alexan- 
der lo bishita Almere ariba 19 di juni 
venidero como parti di su bishita rond 
di Hulanda despues cu e keda instala 
como Rey. 
Sra. Jorritsma a bisa tambe cu e pro- 
vincia di Flevoland, segun un ultimo 
encuesta ta e provincia cu ta mas pro 
Cas Real di Hulanda. E tin aprecio pa e 
diversidad na artistanan cu a participa 
na e exposicion aki. E obranan di arte 
tambe ta diverso, mescos cu e temanan 
cu e artistanan a scohe. E ta spera cu 
hopi hende bin mira e exposicion. 
E apertura di e exposicion mes taba- 
ta desvelo di un cuadra di Gustave 
Nouel dor di burgemeester Jorritsma. 
E cuadra ta ilustra e pareha real: Rey 
Willem Alexander mei mei di e pintura 
cu Reina Maxima banda dje. Na e otro 
banda Gustave Nouel a pinta Willem 
Alexander como baby den brasa di su 
mama, mientras cu Prins Claus difunto 
ta para un banda; tambe un potret di 
Willem Alexander como mucha y den e 
hoeki ariba un retrato di Beatrix, como 
ex Reina. 


Na final di e programa e escritor y poe- 
ta Arubiano Quito Nicolaas a declama 
dos poesia cu ta hiba como titulo 'Het 
Standbeeld' y 'Andere Tijden'. Quito a 
scirbi e ultimo poesia na ocacion di e 
abdicacion di Reina Beatrix. 


E hoben Armando Goedgedrag ta un di e ocho artistanan cu a participa na e 
exposicion 'Rondom Oranje' na Almere. Na e mesun momento e ta e artista mas 
hoben den e grupo. E ta haci uso di e technologia ta 'speed painting'. E uso di 
technologianan innovativo y completamente otro cu e demas artistanan, segun e 
artista, lo a hunga un rol pa nan a scohe su persona pa participa. 


Burgemeester Annemarie Jorritsma a 
cuminsa na bisa cu e exposicion aki ta 
ilustra e caracter di Almere cu tin hopi 

Perlanan 


Ariba diasabra 1 di juni lo tin e di dos edicion di 'Pearls of the Caribbean 2013' 
den hal 4.1 na Rotterdam. E organisacion ta den man di OCAN den cooperacion cu 
PAAR (Platform studerende Antillianen en Arubanen in Rotterdam). 
E evento aki tin como meta pa duna e potencial y talento enorme cu ta reina bou di nos hendenan 
un igual chens pa florea. E pensamento tras di e evento aki ta cu e forsa cu ta sali for di personanan 
aki como rol model lo yuda inspira otronan. Ta un hecho cu para keto y celebra exito, comparti 
conocimento, experencia y vision y fortificacion di e netwerk social lo brinda oportuinidadnan 
na e profesionalnan Caribense pa fortifica nan posicion social. 


E benta di carchi pa e Show di gala aki a cuminsa y ta unicamente posibel via e website www.DCpearls.nl 

